OSNOVNA ŠKOLA JANKA LESKOVARA

PREGRADA

DRAGUTINA KUNOVIĆA 8

49218 PREGRADA

OIB: 49697472944

MB: 03079546

Šifra škole: 02-123-001

RKDP: 16144

Telefon: +38549376114

**KLASA: 400-02/24-01/3**

**URBROJ: 2140-77-24-4**

**Pregrada, 02.04.2024.**

**OBRAZLOŽENJE IZVJEŠTAJA O IZVRŠENJU FINANCIJSKOG PLANA ZA RAZDOBLJE 01.01.2023. -31.12.2023. GODINE**

**1. UVODNE NAPOMENE**

Obveza izrade te sadržaj polugodišnjeg i godišnjeg izvještaja o izvršenju financijskog plana proračunskih korisnika propisana je čl. 81.-86. Zakona o proračunu (NN 144/2021.), a temeljem čl. 86. Zakona o proračunu proračunski korisnik dužan je upravljačkom tijelu u skladu s aktima kojima je uređen rad proračunskog korisnika, dostaviti na usvajanje godišnji izvještaj o izvršenju financijskog plana za razdoblje 01.01.2023.-31.12.2023. do 02. travnja 2024. godine te ga dostaviti osnivaču, KZŽ.

Obzirom da Izvještaj o izvršenju pokazuje jesu li sredstva utrošena sukladno donesenom financijskom planu proizlazi kako njegov sadržaj mora biti u skladu s podacima iskazanim u planu, posebice jer su podaci iz izvještaja o izvršenju financijskih planova proračunskog korisnika dio izvještaja o izvršenju JLP(R)S. Financijski plan Osnovne škole Janka Leskovara za 2023. godinu usvojen je na sjednici Školskog odbora održanoj 14.11.2022., prve izmjene i dopune donesene su na sjednici Školskog odbora dana 03.10.2023.

Slijedom gore navedenog Izvještaj o izvršenju financijskog plana Osnovne škole Janka Leskovara Pregrada, sastoji se od:

* Opći dio -Račun prihoda i rashoda

 -Prihodi i rashodi prema ekonomskoj klasifikaciji

 -Prihodi i rashodi prema izvorima

* Posebni dio – Izvršenje rashoda i izdataka prema programskoj i ekonomskoj klasifikaciji te izvorima
* Obrazloženje

**2. OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA**

2.1. Prihodi i primici

Prihodi i primici za 2023. god. planirani su u ukupnom iznosu 1.934.556,00 eura, a u razdoblju 01.01.2023.-31.12.2023. ostvareni su u iznosu 1.981.176,11 eura, što je ostvarenje od 102 %, kako je prikazano u Tablici 1.

U odnosu na izvršenje za isto razdoblje prethodne godine primjećuje se povećanje ostvarenih prihoda, razlog tome je povećanje osnovice za isplatu plaća zaposlenima, povećanje iznosa za isplatu regresa i božićnice te Odluka Vlade RH o plaćanju prehrane za sve učenike iz državnog proračuna.

Za financiranje rashoda poslovanja u 2023. godini planirano je utrošiti 22.222,33 eura viška prihoda iz prethodne godine.

Tablica 1.Usporedba planiranih i ostvarenih prihoda i primitaka za 2023.godinu

|  |  |  |  |  |
| --- | --- | --- | --- | --- |
| Prihodi/primici | Planirani iznos za 2023. | Ostvarenje 01.01.2023.-31.12.2023.  | Indeks ostvarenja | Udio u ostvarenju |
| **Ukupni prihodi** | **1.934.556,00** | **1.981.176,11** | **102** | **100** |
| Pomoći proračunskim korisnicima iz proračuna koji im nije nadležan | 1.743.911,00 | 1.778.510,39 | 102 | 90 |
| Pomoći temeljem prijenosa EU sredstava | 0,00 | 7.588,77 | 0 | 0,38 |
| Prihodi od imovine | 0,00 | 0,01 | 0 | 0,00 |
| Prihodi po posebnim propisima  | 47.000,00 | 45.360,38 | 97 | 23 |
| Prihodi od prodaje proizvoda i roba te pruženih usluga | 8.300,00 | 4.631,51 | 56 | 0,23 |
| Donacije od pravnih i fizičkih osoba izvan općeg proračuna | 1.000,00 | 1.979,71 | 198 | 0,1 |
| Prihodi iz nadležnog proračuna za financiranje redovne djelatnosti proračunskih korisnika | 134.045,00 | 137.899,05 | 103 | 7 |
| Prihodi od prodaje stambenih objekata i zemljišta | 300,00 | 4.160,32 | 1387 | 0,2 |
| Ostali prihodi | 0 | 1.045,97 | 0 | 0,05 |

Najveći udio u ostvarenju prihoda poslovanja su tekuće pomoći proračunskim korisnicima iz proračuna koji im nije nadležan, a iz kojih se iz državnog proračuna financiraju troškovi plaća i ostalih materijalnih prava zaposlenika, te od siječnja 2023.god. Odlukom Vlade RH i troškovi prehrane za sve učenike škole te troškovi nabave higijenskih potrepština za djevojčice. Financira se i nabava udžbenika i radnih udžbenika za učenike škole za šk. godinu 2023./2024.

Pomoći temeljem prijenosa EU sredstava odnosi se na pomoći dobivene za Erasmus projekte Budi rješenje – recikliraj i European Games.

Prihodi od financijske imovine odnose se na prihode od kamata na stanje na žiro računu od Zagrebačke banke.

Prihodi po posebnim propisima odnose se na uplaćena sredstva za prehranu učenika-dugovanje iz 2022. godine, na uplaćene prihode od roditelja za financiranje terenskih nastava i izleta učenika.

Prihodi od prodaje proizvoda i roba te pruženih usluga odnose se na prihode od iznajmljivanja školskog prostora i sakupljanje otpadnog papira.

Donacije od pravnih i fizičkih osoba izvan općeg proračuna odnose se na uplate donacija od fizičkih osoba za boravak učenika u Školi u prirodi, Županijskog školskog športskog saveza za natjecanja, i solidarnost na djelu.

Prihodi iz nadležnog proračuna odnose se na financiranje decentraliziranih funkcija-redovne djelatnosti proračunskog korisnika te na prihode iznad minimalnog financijskog standarda za financiranje projekata Zalogajček i Baltazar, troškova ugovora o djelu za e-tehničara, građanski odgoj, radionice, hitne intervencije , troškovi natjecanja i ostalo.

Prihodi od prodaje stambenih objekata odnose se na prihode od prodanih stanova na kojima je postojalo stanarsko pravo te na prodaju djela nekorištenog školskog zemljišta.

2.2. Sredstva viška prihoda iz prethodnih godina

Iz prethodne godine prenesen je višak prihoda u iznosu 22.222,33 eura.

2.3. Rashodi i izdaci

Ukupni rashodi i izdaci za 2023. godinu planirani su u iznosu 1.956.778,33, eura, a u razdoblju 01.01.2023.-31.12.2023. ostvareni su u iznosu 2.009.981,88 eura, što je ostvarenje od 103 %, kako je prikazano u Tablici 2.

U odnosu na izvještajno razdoblje prethodne godine primjećuje se povećanje ostvarenih rashoda poslovanja, najviše iz razloga povećanja osnovice za isplatu plaće zaposlenicima te iznosa za isplatu regresa i božićnice, povećani su i rashodi za nabavu namirnica za prehranu učenika jer se sad obrok u školskoj kuhinji priprema za sve učenike škole, a ujedno je došlo i do značajnog porasta cijena prehrambenih proizvoda, materijala i sredstava za čišćenje i održavanje, materijala za higijenske potrebe i njegu, uredskog materijala te energenata.

Tablica 2.Usporedba planiranih i ostvarenih rashoda i izdataka u 2023.godini

|  |  |  |  |  |
| --- | --- | --- | --- | --- |
| Rashodi/izdaci | Planirani iznos za 2023. | Izvršenje 01.01.2023.-31.12.2023.  | Indeks izvršenja | Udio u izvršenju |
| **Ukupni rashodi** | **1.956.778,33** | **2.009.981,88** | **103** | **100** |
| Rashodi za zaposlene | 1.475.650,00 | 1.555.065,94 | 105 | 77 |
| Materijalni rashodi | 392.828,69 | 343.525,96 | 87 | 17 |
| Financijski rashodi | 950,58 | 983,14 | 103 | 0,05 |
| Naknade građanima i kućanstvima u naravi | 51.500,00 | 64.354,97 | 125 | 3,2 |
| Ostali rashodi-tekuće donacije | 1.130,00 | 1.118,70 | 99 | 0,05 |
| Rashodi za nabavu proizvedene dugotrajne imovine | 34.719,06 | 29.459,24 | 85 | 1,5 |
| VIŠAK PRIHODA KORIŠTEN ZA POKRIĆE RASHODA |  | 15.473,93 |  |  |

Najveći udio u izvršenju rashoda poslovanja imaju rashodi za zaposlene i to 77 %, zatim slijede materijalni rashodi 17 %, dok ostali rashodi nemaju značajniji utjecaj na poslovanje.

Rashodi za naknade građanima i kućanstvima u naravi odnose na nabavu radnih udžbenika i radnih bilježnica za sve učenike škole.

Ostali rashodi- tekuće donacije odnose se na nabavu higijenskih potrepština za djevojčice za što su nam Odlukom Vlade RH dodijeljena sredstva iz državnog proračuna.

Rashodi za nabavu proizvedene dugotrajne imovine odnose se izradu idejnog rješenja za dogradnju škole, nabavu računala i projektora, opremu za uređivanje područne škole Gorjakovo, nabavu flakserice za košnju trave, opremu za uređivanje školskog igrališta u područnoj školi Kostel, nabave stolnog nogometa, perilice posuđa za područnu školu Sopot i hladnjaka za područne škole Benkovo i Kostel, školske ploče te udžbenike za učenike i knjige za školsku knjižnicu.

2.4. Račun prihoda i rashoda – prema izvorima financiranja

Prikazani su prihodi i rashodi po pojedinom izvoru financiranja i podaci o prenesenom višku/manjku iz prethodne godine.

Vrijednosno najznačajniji prihodi, a time i rashodi su iz izvora pomoći koji obuhvaćaju plaće i naknade zaposlenika, prehranu učenika, financiranje programa iznad propisanog pedagoškog standarda(JLS), troškovi za sudionike u projektu u okviru programa Erasmus+ i sl., nakon pomoći tu su sredstva općih prihoda i primitaka (osnivač KZŽ), prihodi za posebne namjene (terenska nastava i izleti učenika, troškovi prehrane učenika za 2022. godinu), Ministarstvo prijenos EU KZŽ ( Projekt Baltazar, Zalogajček), donacije i vlastiti prihodi.

2.5. Rashodi prema funkcijskoj klasifikaciji

Brojčana oznaka funkcijske klasifikacije veže se uz rashode iskazane prema računima ekonomske klasifikacije svake aktivnosti i projekta. Klasifikacija za škole je 0912-osnovno obrazovanje.

2.6. Račun financiranja prema ekonomskoj klasifikaciji i izvorima financiranja

Predaje se prazni, škola nema primitaka od financijske imovine i zaduživanja ni izdataka za financijsku imovinu i otplate zajmova.

**3. OBRAZLOŽENJE POSEBNOG DIJELA IZVJEŠTAJA O IZVRŠENJU FINANCIJSKOG PLANA**

1000 Program: OSNOVNO OBRAZOVANJE-ZAKONSKI STANDARD

A102000 Redovni poslovi ustanova osnovnog obrazovanja

Izvor financiranja 1.3 Decentralizacija

Osnovni cilj: osiguravanje uvjeta za kvalitetno obrazovanje učenika i poboljšanje kvalitete rada zaposlenika.

Program obuhvaća sljedeće: financiranje službenih putovanja i stručnog osposobljavanja zaposlenika, financiranje rashoda za materijal i energiju, rashoda za usluge ( tekuće i investicijsko održavanje objekata i opreme, komunalne usluge) te drugih rashoda neophodnih za rad i funkcioniranje školske ustanove, njenih zaposlenika i učenika.

Plan za 2023. godinu iznosi 52.695,00 eura, a s 31.12.2023. je ostvareno 48.331,66 eura,

odnosno 92 %.

1003 Program: DOPUNSKI NASTAVNI I VANNASTAVNI PROGRAM ŠKOLA I OBRAZOVNIH INSTITUCIJA

A 102001 Financiranje -ostali rashodi OŠ

Izvor financiranja 2.1.1 Donacija

Osnovni cilj: poboljšanje uvjeta za kvalitetno obrazovanje svih učenika i tekuće održavanje objekata.

Program obuhvaća pokrivanje rashoda za natjecanja učenika, boravak učenika slabijeg imovinskog statusa u Školi u prirodi, nabave sitnog inventara i sl. Prikupljene su donacije od udruga i fizičkih osoba. Plan za 2023. godinu iznosi 1.000,00 eura , a ostvareno je 1.979,71 eura što iznosi 198 % planiranog iznosa. Za 2023. godinu utrošeno je 1.254,20 eura. Radi se o namjenski dobivenim donacijama za boravak učenika u Školi u prirodi što je uplaćeno 2024. godine.

Izvor financiranja 3.1.1 Vlastiti prihodi- prihodi od iznajmljivanja školskog prostora

Osnovni cilj: poboljšavanje uvjeta rada zaposlenika te kvalitetno obrazovanje svih učenika

Program obuhvaća pokrivanje rashoda koji se ne pokrivaju decentraliziranim sredstvima. Ukupni plan za 2023. god. iznosi 8.300,00 eura, ostvareno je 3.584,72 eura odnosno 43% planiranog iznosa.

Izvor financiranja 4.3.1 Posebne namjene

Osnovni cilj: osiguravanje uvjeta za kvalitetno obrazovanje svih učenika.

Program obuhvaća sufinanciranje terenske nastave i izlete učenika, prihodi se prikupljaju od roditelja. Tu su prikupljena i sredstva za prehranu učenika za prošlu 2022. godinu koji će se koristiti za poboljšanje uvjeta rada školskih kuhinja. Plan za 2023. godinu iznosi 47.000,00 eura, s 31.12.2023. je realizirano 39.396,69 eura, odnosno 84% planiranog iznosa.

Izvor financiranja 5.2.1 Ministarstvo-Pomoći- tekuće pomoći proračunskim korisnicima iz proračuna koji im nije nadležan

Osnovni cilj: financiranje troškova plaća i ostalih materijalnih prava zaposlenika, financiranje prehrane za sve učenike škole, financiranje nabave udžbenika, knjiga za školsku knjižnicu, sufinanciranje Projekata iz nadležnosti MZO, financiranje nabave higijenskih potrepština za djevojčice.

Program obuhvaća pokrivanje rashoda za plaće i ostalih materijalnih prava zaposlenika, te financiranje troškova prehrane za sve učenike škole iz Državnog proračuna, nabava higijenskih potrepština za što su nam Odlukom Vlade RH doznačena sredstva na račun škole, nabava udžbenika za sve učenike škole, nabava knjiga za školsku knjižnicu. Ukupni plan prihoda za 2023. godini iznosi 1.693.431,00 eura, a ostvareno je 1.773.350,11 eura odnosno 105% od planiranog iznosa.

Izvor financiranja 5.4.1 Grad Pregrada - Pomoći

Osnovni cilj: financiranje troškova ostalih materijalnih prava zaposlenika, poboljšanje uvjeta za rad i funkcioniranje škole odnosno poboljšanje standarda za učenike i zaposlenike škole.

Program obuhvaća financiranje programa iznad propisanog pedagoškog standarda. Ukupni ostvareni prihodi iznose 50.480,00 eura, a utrošeno je 38.022,86 eura odnosno 75 % od planiranog iznosa.

Izvor financiranja 5.7.1 Ministarstvo-prijenos EU

Osnovni cilj: financiranje troškova putovanja sudionika Projekta Erasmus +.

Program obuhvaća pokrivanje rashoda troškova stručnog usavršavanja sudionika. Planirano je 22.222,33 eura, od viška prihoda poslovanja proteklih godina a sveukupno je utrošeno 21.695,34, eura od čega iz viška potrošen iznos 12.155,86 eura.

Izvor financiranja 7.1.1 Prihodi od prodaje nefinancijske imovine

Osnovni cilj: poboljšanje uvjeta za rad i funkcioniranje škole

Program obuhvaća pokrivanje rashoda za opremanje škole sredstvima dobivenim od prodaje stanova na kojima je postojalo stanarsko pravo. 2023. godine prodan je i nekorišten dio školskog zemljišta što nije stavljeno u plan jer nije bila izvjesna realizacija istog. Tako je planiran iznos samo za stanove u iznosu od 300,00 eura. Ostvaren je prihod u iznosu 4.160,32 eura što je utrošeno na nabavu opreme (projektori, namještaj, školske ploče i perilica suđa).

**Izvor financiranja 1.1 Opći prihodi i primici- izvorna sredstva KZŽ**

A102000 Dopunski nastavni i vannastavni program škola i obrazovnih institucija

Program obuhvaća financiranje troškova natjecanja, dječjih radionica.

A102006 Program građanskog odgoja u školama

Aktivnost obuhvaća troškove ugovora o djelu za predavača građanskog odgoja.

T103000 Dopunska sredstva za materijalne rashode i opremu škola

Projekt obuhvaća financiranje materijalnih troškova, ugovor o djelu za e tehničara koji tijekom godine pomaže učiteljima pri korištenju informatičke opreme i hitne intervencije.

Višak prihoda od 3.318,07 eura u utrošen je za opremanje područne škole Gorjakovo jer je i za tu namjenu dobiven 2022. godine.

T103010 Sufinanciranje nabave radnih bilježnica učenicima osnovnih škola

Program obuhvaća sufinanciranje radnih bilježnica za sve učenike u iznosu od 50% ukupnog troška. Grad Pregrada pokriva također sufinanciranje radnih bilježnica u iznosu od 50%.

**Izvor financiranja 5.7. Ministarstvo-prijenos EU**

T103020 Projekt Baltazar

Projekt se odnosi na financiranje plaće i ostalih materijalnih prava pomoćnicima u nastavi.

T103022 Projekt Zalogajček

 Odnosi se na sufinanciranje prehrane za učenike u riziku od siromaštva.

**4. POSEBNI IZVJEŠTAJI**

4.1. Izvještaj o korištenju sredstava fondova EU-u izvještajnom razdoblju nije ostvareno.

4.2. Izvještaj o zaduživanju na domaćem i stranom tržištu novca i kapitala-u izvještajnom razdoblju nije ostvareno.

4.3. Izvještaj o danim zajmovima i potraživanjima po danim zajmovima-u izvještajnom razdoblju nije ostvareno.

4.4. Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova

Na dan 31.12.2023. nenaplaćena potraživanja iznose ukupno 20.646,63 eura, i to za potraživanja za više plaćeni porez i prirez po godišnjem obračunu u iznosu od 1.665,59 eura, potraživanja za naknade koje se refundiraju 14.644,03, eura, potraživanja za nepodmirenu prehranu učenika i štete u iznosu 3.356,97, eura, potraživanja od iznajmljivanja dvorane 980,04 eura, dok su kontinuirani rashodi budućih razdoblja 137.369,92 eura i odnose se na plaće i naknade za prosinac 2023. a koje su isplaćene u siječnju 2024.godine.

Na dan 31.12.2023. škola ima 185.151,88 eura obveza, a odnose se na rashode za zaposlene-plaću za zaposlene za prosinac 2023. koja dospijeva u siječnju 2024. u iznosu od 131.401,78 eura, materijalne rashode (energente, komunalne usluge, uredski materijal, materijal i sirovine) u iznosu od 14.731,51 financijske rashode 126,56 eura, obveze za naknade građanima i kućanstvima u iznosu od 21.704,35 eura, međusobne obveze proračunskih korisnika – refundacije bolovanja HZZO-a 15.413,67 eura te obveze za nabavu nefinancijske imovine u iznosu od 1.774,01 eura. Stanje nedospjelih obveza na dan 31.12.2023. iznosi 161.673,52 eura. Dospjele nepodmirene obveze u iznosu od 23.478,36 eura odnose se na udžbenike i radne udžbenike za koje nismo dobili sredstva Ministarstva znanosti i obrazovanja do 31.12.2023. godine te nismo mogli podmiriti navedene obveze u roku dospjelosti.

4.5. Podaci o stanju novčanih sredstava na računu HR8023600001101360501 otvorenog kod Zagrebačke banke d.d. Zagreb

- stanje na dan 01.01.2023. iznosi 35.312,40 eura

- stanje na dan 31.12.2023. iznosi 24.888,92 eura

- stanje u blagajni na dan 01.01.2023. 0,00 eura

- stanje u blagajni na dan 31.12.2023. 0,00 eura

4.6. Škola nema sudskih sporova u tijeku.

Predsjednica ŠO:

 Danijela Stiplošek